Diari Oficial de la Generalitat Valenciana


Sumari del DOGV 2997, del 22-05-1997 (1997/7361)

ORDRE de 21 d'abril de la consellera d'Agricultura, Pesca i Alimentació, sobre delegació de funcions en el secretari general i altres òrgans de la Conselleria d'Agricultura, Pesca i Alimentació.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2997

Data del DOGV
:   22-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7361


Data del document
:   21-04-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 21 d'abril de la consellera d'Agricultura, Pesca i Alimentació, sobre delegació de funcions en el secretari general i altres òrgans de la Conselleria d'Agricultura, Pesca i Alimentació.
  
Per mitjà del Decret 25/1997, de 22 de febrer, del Consell de la Generalitat Valenciana, es crea la Conselleria d'Agricultura, Pesca i Alimentació, i s'aprova el seu reglament orgànic pel Decret 35/1997, de 26 de febrer, modificat pel Decret 149/1997, de 8 de abril, del Govern Valencià.
  
Això fa necessari efectuar les oportunes delegacions d'atribucions per assolir la màxima agilitat i eficàcia administratives.
  
  
Per tant, fent ús de les facultats que em confereixen els articles 45 i 68 de la Llei de la Generalitat Valenciana 5/1983, de 30 de desembre, de Govern Valencià,
  
  
ORDENE
  
  
Article 1
  
Delegar en el secretari general de la Conselleria d'Agricultura, Pesca i Alimentació les atribucions següents:
  
a) L'autorització i la disposició de les despeses dels capítols IV i VII del programa Direcció i Serveis Generals per un import inferior a 1.000.000 de pessetes, llevat de les corresponents a les subvencions concedides d'acord amb l'article 45.c i 45.d del Text Refós de la Llei d'Hisenda Pública de la Generalitat Valenciana.
  
  
b) Les liquidacions de crèdit exigibles i les sol·licituds d'ordenació de pagaments, inclosa l'aprovació dels justificants necessaris per a procedir al pagament, dels capítols II, IV, VI i VII del programa Direcció i Serveis Generals. En els contractes menors s'amplia la delegació a l'autorització i la disposició de les despeses.
  
  
c) L'aprovació o la conformitat de qualsevol document comptable que calga en l'execució dels pressupostos de despeses i ingressos.
  
d) L'aprovació dels expedients de modificació de crèdits que siguen competència d'aquesta Conselleria segons els límits legals i pressupostaris vigents, com també les propostes d'aprovació d'aquells expedients de modificació de crèdits l'aprovació dels quals corresponga a altres òrgans de la Generalitat Valenciana.
  
  
  
Article 2
  
Delegar en els directors generals de la Conselleria d'Agricultura, Pesca i Alimentació:
  
a) L'autorització de despeses, disposició, liquidació de crèdits exigibles i sol·licituds d'ordenació de pagament corresponents als contractes menors dels capítols II i VI i els de qualsevol import del capítol VIII.
  
b) La liquidació de crèdits exigibles i sol·licituds d'ordenació de pagament com també l'aprovació dels justificants necessaris per a procedir al pagament dels capítols II, IV, VI, VII i VIII.
  
Tots elles referits als respectius programes pressupostaris.
  
  
  
Article 3
  
Delegar en els directors dels serveis territorials de la Conselleria d'Agricultura, Pesca i Alimentació l'autorització de despeses, disposició i liquidació de crèdits exigibles corresponents als contractes menors dels capítols II i VIII de pressupost de despeses assignat per la Secretaria General als respectius centres gestors, d'acord amb les normes de gestió que dicte per a cada exercici. Així mateix, es delega la liquidació de crèdits exigibles del capítol II derivats de qualsevol expedient de contractació igualment corresponent a despeses dels centres gestors.
  
  
  
Article 4
  
Delegar en el secretari general i en els directors generals de la Conselleria d'Agricultura, Pesca i Alimentació les facultats de nomenar director de l'obra o treball, i de designar representant de l'administració en la recepció, respecte d'aquelles obres o treballs que es realitzen a càrrec dels respectius programes i siguen d'àmbit supraprovincial. També se'ls delega la facultat d'actuar ells mateixos com a representants de l'administració. Els nomenaments indicats s'hauran d'atorgar necessàriament a favor de persones diferents.
  
  
Article 5
  
Delegar en els directors dels serveis territorials de la Conselleria d'Agricultura, Pesca i Alimentació les facultats de nomenar director de l'obra o treball, i de designar representant de l'administració en la recepció, respecte d'aquelles obres o treballs que es realitzen en la província respectiva. També se'ls delega la facultat d'actuar ells mateixos com a representants de l'administració. Els nomenaments indicats s'hauran d'atorgar necessàriament a favor de persones diferents.
  
  
Article 6
  
Delegar en el secretari general de la Conselleria d'Agricultura, Pesca i Alimentació l'autorització de despeses, disposició i liquidació del crèdit exigible i sol·licituds d'ordenació de pagaments del capítol I.
  
  
Disposició addicional
  
  
En les resolucions que es dicten fent ús de les delegacions d'atribucions d'aquesta ordre es farà constar sempre aquest punt de forma expressa, d'acord amb allò que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà exhaurida la via administrativa, d'acord amb allò que s'estableix en els articles 13 i 109 d'aquesta última llei.
  
  
  
Disposició derogatòria
  
  
Queden derogades de forma expressa l'Ordre de 9 de gener de 1996 de la Conselleria d'Agricultura i Medi Ambient (DOGV núm. 2.666, de 01.12.96) i l'Ordre de 24 d'octubre de 1996 de la Conselleria d'Agricultura i Medi Ambient (DOGV núm. 2.885, de 12.09.96).
  
  
Disposició final
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 21 d'abril de 1997
  
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ